Elwer (z niym. "elf" - jedynoście) – we fusbalu je to jedyn s rzutōw , wykonuje sie uōnygo s ôdlygłości 10,9728 myjtrōw ôd tora. We ślōnskij godce uōnygo miano je trocha felerne, skiż tygo co pōnkt s kerygo sie strzylo elwra niy je gynau 11 myjtrōw ôd tora, nale 12 jardōw. Wziyno sie to stōnd, co regle fusbalu ôpracowano we Ynglandzie, kaj sie niy używo systyma SI nale ynglosaskigo systyma miarōw a wogōw. We niykerych godkach miano elwra ôznaczo "rzut karny", jako we polskij ("rzut karny"), angelskij ("penalty kick") a inkszych. Podug zasad fusbalu, we polu karnym mo recht być yno tormōn a zawodnik przeciwnygo manszaftu kery strzylo elwra. Tormōn niy może zejść s lińji torowyj nim strzylajōncy niy tyknie bala. S anfanga, elwry zarzōndzano yno za jake przewiniynie, jako faul we polu karnym abo tykniyńcie bala rynkōm. Terozki elwry sōm tyż knifym na rozstrzyganiy szpili we systymie pucharowym, a strzylo sie je kej po cołkim szpilu a dogrywce dalij je rymis.